ועדת העבודה, הרווחה והבריאות, כנסת 16, פרוטוקול מספר 198, 2004-06-21 11:45

שאול יהלום: אני מתכבד לפתוח את ישיבת ועדת העבודה, הרווחה והבריאות.

שאול יהלום: על סדר היום הצעת חוק חיילים משוחררים (החזרה לעבודה) (תיקון מס' 14) (הרחבת ההגנה על עובדים מפני פיטורים), התשס"ד-2004.

שאול יהלום: זאת הצעת חוק פרטית שעברה קריאה ראשונה ואנחנו מכינים אותה לקריאה שנייה ושלישית.

שאול יהלום: שלושת חברי הכנסת המציעים – גלעד ארדן, דניאל בנלולו וענבל גבריאלי – אינם כאן כעת ואני מייצג אותם.

שאול יהלום: בדברי ההסבר להצעת החוק נכתב כדלקמן: "סעיף 41א(ב) לחוק חיילים משוחררים (החזרה לעבודה), התש"ט-1949 אוסר פיטורים של עובד בתקופת היותו בשירות מילואים וכן בתקופה של עשרים ואחד ימים לאחר תום שירות המילואים.

שאול יהלום: מוצע להאריך את התקופה שבה נאסר לפטר כאמור לפרק זמן של שלושים ימים מתום שירות המילואים".

שאול יהלום: זאת פשרה, הרי הם רצו 45 ימים בהתחלה ועשינו פשרות על פשרות.

שאול יהלום: האם מישהו מתנגד להצעת החוק?

שאול יהלום: אנחנו מאשרים את הצעת חוק חיילים משוחררים (החזרה לעבודה) (תיקון מס' 14) (הרחבת ההגנה על עובדים מפני פיטורים), התשס"ד-2004, לקריאה שנייה ושלישית, פה אחד.

שאול יהלום: תודה רבה לכם רבותי.

שאול יהלום: הישיבה נעולה.